PROCEDIMENT I TERMINI DE PRESENTACIÓ DE SOL·LICITUDS D'AVALUACIÓ DE L'ACTIVITAT INVESTIGADORA PER AL PERSONAL DOCENT I INVESTIGADOR CONTRACTAT CORRESPONENT A L'KPS 8383 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/6138)
  + [Valencià](/va/acuerdo/6138)






Selector de idioma

Leer

* [Español](/es/acuerdo/6138)
* [Valencià](/va/acuerdo/6138)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





PROCEDIMENT I TERMINI DE PRESENTACIÓ DE SOL·LICITUDS D'AVALUACIÓ DE L'ACTIVITAT INVESTIGADORA PER AL PERSONAL DOCENT I INVESTIGADOR CONTRACTAT CORRESPONENT A L'BGX 5473[Butlletí Oficial Universitat d'Alacant](/ca/Publicacion)
=================================================================================================================================================================================================================================

Secretaria General

Butlletí Oficial Universitat d'Alacant





PROCEDIMENT I TERMINI DE PRESENTACIÓ DE SOL·LICITUDS D'AVALUACIÓ DE L'ACTIVITAT INVESTIGADORA PER AL PERSONAL DOCENT I INVESTIGADOR CONTRACTAT CORRESPONENT A L'RTG 6312

Data d'aprovació
:   07/01/2021

Data de publicació
:   07/01/2021

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=6138.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/6138)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/6138)
  + [Compartir acuerdo en 

    X](https://twitter.com/intent/tweet?via=UA_Universidad&text=PROCEDIMENT I TERMINI DE PRESENTACIÓ DE SOL·LICITUDS D'AVALUACIÓ DE L'ACTIVITAT INVESTIGADORA PER AL PERSONAL DOCENT I INVESTIGADOR CONTRACTAT CORRESPONENT A L'VWD 0825&url=https://www.boua.ua.es/va/acuerdo/6138)

**Títol:** PROCEDIMENT I TERMINI DE PRESENTACIÓ DE SOL·LICITUDS D'AVALUACIÓ DE L'ACTIVITAT INVESTIGADORA PER AL PERSONAL DOCENT I INVESTIGADOR CONTRACTAT CORRESPONENT A L'DEO 6346

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dijous, 7 de gener de 2021

RESOLUCIÓ DE 7 DE GENER DE 2021, DE LA UNIVERSITAT D'ALACANT, PERLA QUE ESFIXA EL PROCEDIMENT I TERMINI DE PRESENTACIÓ DE SOL·LICITUDS D'AVALUACIÓ DE L'ACTIVITAT INVESTIGADORA PER AL PERSONAL DOCENT I INVESTIGADOR CONTRACTAT CORRESPONENT A L'SIE 4295

A fi de possibilitar al personal docent i investigador contractat sol·licitar el reconeixement de la seua activitat investigadora, esta Universitat ha resolt:

Primer. El personal docent i investigador contractat podrà presentar la seua sol·licitud d'avaluació de l'activitat investigadora del 11 de gener de 2021 al 31 de gener de 2021, d’acord amb les especificacions contingudes en els annexos d’aquesta convocatòria.

S'estableixen dos procediments d'avaluació:

I. Avaluació de l'activitat investigadora perla CNEAI, per al personal docent i investigador contractat per temps indefinit o en règim d’interinitat. (ANNEX I)

II. Avaluació de l'activitat investigadora per l'AVAP, per al personal docent i investigador contractat per temps determinat. (ANNEX II)

Segon. La present convocatòria es regirà per les normes específiques contingudes en aquesta resolució i en les seues corresponents bases arreplegades en els Annexos I i II, atenint-se al que disposa en:

-La Llei 39/2015, d’1 d’octubre , de Procediment Administratiu Comú de les Administracions Públiques (BOE nº 236 de 2 de octubre).

- L'Orde de 2 de desembre de 1994, per la que s'establix el procediment per a l'avaluació de l'activitat investigadora dels funcionaris dels cossos docents universitaris (BOE del 3), modificada per l'Orde de 16 de novembre del 2000 (BOE del 21).

- La Resolucióde 30 de octubre del 2020, de la Comissió Nacional Avaluadora de l'Activitat Investigadora, per la que s'estableixen els criteris específics en cada un dels camps d'avaluació i que figura en la pàgina

<http://www.aneca.es/Programas-de-evaluacion/Evaluacion-de-profesorado/CNEAI/Convocatoria-de-tramos-de-investigacion-de-la-CNEAI-2020>

I la resta de normes vigents que siguen d'aplicació.

Tercer. La present Resolució entrarà en vigor l'endemà a la publicació en el Butlletí Oficial de la Universitat d'Alacant (BOUA).

Alacant, 7 de Gener de 2021.

La rectora,

Amparo Navarro Faure

ANNEX I

BASES DE LA CONVOCATÒRIA D'AVALUACIÓ DE L'ACTIVITAT INVESTIGADORA PER LA CNEAI PER AL PDI CONTRACTAT PER TEMPS INDEFINIT O EN RÈGIM D’INTERINITAT

1. Objecte de la convocatòria.

El propòsit d'aquesta convocatòria és reconèixer els especials mèrits en l'activitat investigadora desenvolupada pel personal docent i investigador contractat per temps indefinit o en règim d’interinitat de la Universitat d'Alacant.

2. Requisits de les persones sol·licitants.

2.1. Tindrà dret a sol·licitar l'avaluació de la seua activitat investigadora per la Comissió Nacional d'Avaluació de l'Activitat Investigadora (CNEAI) el personal docent i investigador de la Universitat d'Alacant amb contracte indefinit o en règim d’interinitat en vigor a 31 de desembre del 2020 en les categories següents:

a) Professor/a contractat/da doctor/a indefinit o en règim d’interinitat

b) Professor/a col·laborador/a

2.2. El personal docent i investigador contractat que es trobe en situació d'excedència forçosa, o en situació d'excedència voluntària prestant serveis en una universitat legalment reconeguda o en excedència per cura de fills o de familiar, també podrà sotmetre a avaluació la seua activitat investigadora.

El personal docent i investigador contractat que presten serveis en la Universitat en règim de dedicació a temps parcial podran sotmetre a avaluació la seua activitat investigadora, encara que els corresponents efectes econòmics es generaran solament a partir del moment en què passen a prestar serveis en la Universitat en règim de dedicació a temps complet.

2.3. El personal docent i investigador abans mencionat que sol·liciten un tram d'investigació haurà de trobar-se en qualsevol de les situacions següents:

a) Aquelles persones l'últim tram de les quals avaluat positivament acabe el 31 de desembre de 2014 o haguera acabat en anys anteriors.

b) Aquelles persones que mai s'hagen presentat anteriorment i complisquen un mínim de sis anys avaluables a 31 de desembre del 2020.

c) Aquelles persones als que no se'ls haguera reconegut el seu últim tram d'avaluació normal i aquest haguera acabat el 31 de desembre del 2017 o anys anteriors. Els sol·licitants que es troben en esta situació podran construir un nou període, de sis anys, amb algun dels anys ja avaluats negativament en l'últim tram d'investigació presentat i, almenys, tres anys posteriors a aquest. En cas d'avaluació negativa anterior de dos o més trams presentats conjuntament, el nou sexenni es formarà únicament amb anys propis de l'últim tram d'investigació.

2.4 El personal investigador que es trobe disfrutant de permisos de maternitat o paternitat, en situació excedència per a atendre l'atenció de filles, fills, o d'altres familiars en primer grau a càrrec seu, o en excedència per raó de violència de gènere prevista en l'article 89.1 del text refós de la Llei de l'Estatut Bàsic de l'Empleat Públic, aprovat per Reial Decret Legislatiu 5/2015, de 30 d'octubre, podran incloure en la seua sol·licitud d'avaluació de sexennis els anys -i les aportacions publicades en dites anys- durant els quals haja disfrutat del permís o romàs en la dita situació d'excedència.

2.5 Com a part d'una estratègia integral per a aconseguir la igualtat efectiva entre dones i hòmens i l'equitat i igualtat d'oportunitats, als efectes del còmput dels trams d'investigació per a l'avaluació de l'activitat científica i investigadora, aquelles persones que així ho desitgen i es troben en alguna de les situacions descrites en l'apartat anterior podran prorrogar l'últim sexenni viu un any per cada permís o excedència que hagen tingut. Estos permisos o situacions administratives d'excedència hauran d'haver tingut lloc en el període comprés entre l'1 de gener de 2015 i el 31 de desembre de 2020. La pròrroga del sexenni serà aplicable a l'últim sexenni viu.

2.6. Els efectes econòmics derivats d'aquesta avaluació per al personal docent i investigador contractat arreplegat en aquest Annex s'iniciaran l'1 de gener de 2021.

3. Formalització de sol·licituds.

3.1 Atenent al que disposa l'article 14.2.e) de la Llei 39/2015, d'1 d'octubre, la persona interessada haurà de presentar la seua sol·licitud exclusivament a través de registre telemàtic, per al que podrà identificar-se per qualsevol dels mitjans previstos en l'article 9 de la mateixa llei.

Els formularis i annexos seran omplits i enviats per via telemàtica a través de la seu electrònica d'ANECA: <https://aneca.sede.gob.es/>.

A través de la seu electrònica d'ANECA es podrà accedir a la resolució de la Comissió Nacional Avaluadora de l'Activitat Investigadora (CNEAI) que especifica els criteris d'avaluació per a cada camp. Igualment es podran obtindre duplicats o justificants dels escrits presentats per registre electrònic i es podrà realitzar el seguiment de la tramitació de sol·licituds.

3.2 Les sol·licituds hauran d'incloure la següent documentació que està disponible en la seu electrònica d'ANECA:

a) Imprès de sol·licitud signat.

b) Currículum vitae abreviat que es general quan s’emplena la aplicació de sol·licitud i limitat a les cinc aportacions que la persona interessada vulga sometre a eval·luació per a cada període de sis anys sotmès a avaluació.

S'entendrà per “aportació” qualsevol unitat classificable en algun dels criteris d'avaluació a què es remet l'apartat 6 de la present convocatòria. Cada aportació haurà d’incloure les dades que siguen necessàries per a la seua localització i identificació.

Les aportacions presentades hauran d'haver sigut publicades durant els anys per als que se sol·licita l'avaluació. No es tindran en compte publicacions “acceptades” però no publicades durant aquests anys.

En revistes, llibres o altres obres que comptin amb edició digital i impresa, les aportacions s'entendran publicades només quan hagin aparegut en aquest segon format.

Si la aportació al·legada consisteix en una patent, es requereix que haja sigut “concedida” en els anys per als que se sol·licita l’avaluació. No es tindran en compte patents “presentades” o “publicades” però no concedides durant eixos anys, i si escau, segons criteris específics de cada camp, en explotació. A més, s’haurà d’incorporar el fitxer pdf amb la concessió de la patent.

Cada aportació anirà acompanyada d'un “breu resum” en castellà, amb el màxim que estableix l'aplicació telemàtica, que continga els objectius i resultats més excel·lents de la investigació. Es podran substituir els resums individualitzats per un que es referisca a totes elles.

Així mateix, la persona sol·licitant haurà d'acompanyar els “indicis de qualitat” de la investigació, que podran consistir en:

1 - Rellevància científica del mitjà de difusió en què s'haja publicat cada aportació. En les disciplines en què existisquen criteris internacionals de qualitat de les publicacions estos seran referència inexcusable.

2 - Referències que altres autors o autores realitzen, en treballs publicats, a l'obra de la persona sol·licitant, que siguen indicatives de la importància de l'aportació o del seu impacte en l'àrea.

3 - Apreciació, expressada succintament, de la pròpia persona interessada sobre la contribució de la seua obra al progrés del coneixement, així com de l’interès i creativitat de l'aportació.

4 - Dades sobre l'explotació de patents o models d'utilitat.

5 - Ressenyes en revistes especialitzades.

En el cas que les aportacions foren fruit d'una obra col·lectiva, cada un dels autors o de les autores podrà incorporar la referida investigació en el seu currículum, fent menció expressa en els corresponents resums, de l'abast de la seua contribució personal al treball col·lectiu.

Cada sol·licitant podrà incloure fins a dues aportacions substitutòries degudament referenciades i identificades com a tals, que puguin reemplaçar a sengles de les presentades en primer terme i que el procés d'avaluació pugui considerar de qualitat insuficient per aconseguir la puntuació mínima requerida.

c) Currículum vitae complet.

Es recomana que el currículum vítae inclogui exclusivament les activitats d'investigació, desenvolupament i innovació. Així mateix, es recomana que s'aporti el «DOI» (digital object identifier) de les publicacions que disposin del mateix. També es recomana la presentació del curriculum vitae en el format normalitzat CVN.

d) Full de servicis original actualitzada del període l'avaluació del qual se sol·licita, en el que conste el règim de dedicació del sol·licitant durant el dit període. El full de servicis haurà de ser de data posterior al dia de publicació d'esta convocatòria.

e) Si la investigació s'ha realitzat en un centre que no figura en la «fulla de serveis», haurà d'adjuntar-se una còpia dels contractes, nomenaments, credencials de becari o documents fefaents similars, i que incloguin període de temps i règim de dedicació. Deurà en tot caso tractar-se d'un centre docent superior o l'activitat primordial del qual i regular sigui la investigació.

3.2. La CNEAI podrà sol·licitar en qualsevol moment del procediment administratiu els documents originals a partir dels quals es van generar els arxius electrònics incorporats a la sol·licitud, amb la finalitat de contrastar la seua validesa i concordança.

3.3. La CNEAI es reserva el dret d’actuar legalment contra aquelles persones que modificaren o alteraren aquells documents originals per a generar els arxius electrònics inclosos en la sol·licitud.

3.4. Tant en la seu electrònica del Ministeri de Ciència, Innovació i Universitats, com en la direcció electrònica

<http://www.aneca.es/Programas-de-evaluacion/Evaluacion-de-profesorado/CNEAI/Convocatoria-de-tramos-de-investigacion-de-la-CNEAI-2020>

es podrà accedir als mitjans electrònics per a l'emplenament i enviament telemàtic dels impresos i annexos, així com al text de la Resolució que especifica els criteris d'avaluació. En aquesta mateixa adreça es podrà realitzar el seguiment de la tramitació de les sol·licituds.

3.5. A través de la seu electrònica del Ministeri de Ciència, Innovació i Universitats es podran obtenir duplicats dels justificants dels escrits presentats per registre electrònic.

3.6. Les persones interessades podran dirigir-se a la Unitat de Projectes Públics d’I+D i Beques d'Investigació de la Universitat d'Alacant per a formular qualsevol consulta relacionada amb aspectes generals d'esta convocatòria, així com directament a la CNEAI

[puolp.qaopf@fmxaj.qa](mailto:rktpg.scpaf@sgcwy.ru),

en horari de dilluns a dijous o a través dels telèfon en funció del camp que es tracte:

Camp 01 Matemàtiques i Física 789 904 442

Camp 02 Química 273 974 210   
 Camp 03 Biologia Cel·lular i Molecular 882 346 583   
 Camp 04 Ciències Biomèdiques 011 142 590   
 Camp 05 Ciències de la Naturalesa 512 098 243  
 Camp 6.1 Tecnologies Mecàniques i de la Producció 035 983 358   
 Camp 6.2 Enginyeria Comunica, Computació i Electrònica 503 241 999

Camp 6.3 Arquitectura, Enginyeria Civil, Construcció i Urbanisme 681 753 900

Camp 7.1 Ciències Socials, Polítiques, del Comportament i d’Estudis

de Gènere 793 827 649

Camp 7.2 Ciències de l'Educació 242 920 964

Camp 08 Ciències Econòmiques i Empresarials 471 774 763   
 Camp 09 Dret i Jurisprudència 981 845 836

Camp 10 Història, Geografia i Arts 405 889 284

Camp 11 Filosofia, Filologia i Lingüística 254 899 349

3.7. Les persones interessades podran dirigir-se a

[pbpqn.ncuim@bshpr.rp](mailto:onfpi.dwsmb@pfmkg.fe),

en horari de dilluns a dijous, per a consultes relacionades amb l'aplicació informàtica.

4. Presentació de les sol·licituds.

4.1. Els impresos i annexos, hauran de ser emplenats i enviats per via telemàtica usant els mitjans disponibles a la seu electrònica del Ministeri de Ciència, Innovació i Universitats o en l'adreça electrònica

<http://www.aneca.es/Programas-de-evaluacion/Evaluacion-de-profesorado/CNEAI/>

4.1.1. Atenent al que disposa l'article 14.4 de la Llei 39/2015, de 2 d'octubre, les persones interessades hauran de presentar la seua sol·licitud exclusivament a través de registre telemàtic, per al que podrà identificar-se per qualsevol dels mitjans previstos en l'article 9 de la mateixa llei. Esta presentació en el Registre es realitzarà usant la mateixa seu electrònica del Ministeri on el sol·licitant realitzarà tot el tràmit de sol·licitud.

Per a obtindre la conformitat del Representant Legal a la sol·licitud presentada, s'haurà d'enviar obligatòriament una còpia dels impresos de sol·licitud a la Unitat de Projectes Públics d'I+D i Beques, acompanyada de la resta de documentació acreditativa dels mèrits aportats. Esta remissió s'haurà de fer per mitjà d'instància genèrica a través de l'eAdministració de la UA.

4.2. El termini de presentació de sol·licituds començarà a comptar des del dia 11 de gener de 2021 i finalitzarà el 31 de gener del 2021.

5. Instrucció del procediment.

5.1. Correspon a la Universitat d'Alacant instruir el procediment d'avaluació de l'activitat investigadora amb la col·laboració de la CNEAI, amb qui s'ha signat un Conveni de comanda d'avaluació.

5.2. Per a exercir la seua comesa, la CNEAI demanarà l'assessorament de la comunitat científica, articulant-ho a través de Comités Assessors per camps científics, la relació dels quals serà oportunament publicada.

5.3. En el procés es tindrà en compte exclusivament els documents presentats amb la sol·licitud, pel que es prescindirà del tràmit d'audiència, de conformitat amb el que estableix l'article 82.4 de la Llei 39/2015, de 1 d’octubre.

6. Criteris d'avaluació.

6.1. En l'avaluació s'observaran els criteris generals establerts en l'article 7 de l'Orde de 2 de desembre de 1994.

6.2. Els al·ludits criteris generals es complementen amb els criteris específics establerts, per a cada un dels camps d'avaluació, en la Resolució de 12 de novembre del 2019 de la Comissió Nacional d'Avaluació de l'Activitat Investigadora, per la qual es publiquen els criteris específics aprovats per a cada un dels camps d'avaluació i que podrà trobar en el següent enllaç

<http://www.aneca.es/Programas-de-evaluacion/Evaluacion-de-profesorado/CNEAI/Convocatoria-de-tramos-de-investigacion-de-la-CNEAI-2020>

7. Procediment d'avaluació.

7.1. Els Comités Assessors de la CNEAI i, si és el cas, el personal expert consultat hauran de formular un juí tècnic sobre l'obra aportada per la persona sol·licitant en el currículum vitae abreviat, dins del context definit en el currículum vitae complet.

7.2. En el cas que el corresponent Comité Assessor o el personal especialista nomenat pel President de la CNEAIho consideren oportú, podran requerir de la persona sol·licitant, per mitjà del Coordinador General de la CNEAI, la remissió d'una còpia d'alguna o de totes les aportacions relacionades en el seu currículum vitae.

7.3. El juí tècnic s'expressarà en termes numèrics de zero a deu, sent necessari un mínim de sis punts per a obtindre una avaluació positiva en un tram de sis anys.

7.4. En el cas de les avaluacions úniques (activitat investigadora desenvolupada fins al 31 de desembre de 1988), el juí tècnic s'expressarà en termes numèrics de zero fins al número que resulte de multiplicar per deu el nombre de trams sol·licitats. En este supòsit, el nombre de trams avaluats positivament serà igual al nombre enter que resulte de dividir per sis la puntuació total assignada.

7.5.La CNEAI, establirà l'avaluació individual a la vista de les qualificacions emeses pels Comités Assessors i el personal expert, assegurant, en tot cas, l'aplicació dels criteris a què es referix l'apartat 6 d'esta convocatòria.

7.6. Per a la motivació de la resolució que dicte la CNEAI bastarà amb la inclusió dels informes emesos pels comités assessors, si estos hagueren sigut assumits per la CNEAI. En cas contrari, hauran d'incorporar-se a la resolució de la CNEAI els motius per a apartar-se dels referits informes, així com la fonamentació, avalada o no per altres informes dictats per especialistes.

7.7.La CNEAI, al terme del procés d'avaluació, remetrà el resultat a la Universitatd'Alacant, qui a la vista del qual dictarà una resolució definitiva, que haurà d'indicar el caràcter favorable o desfavorable de l'informe. La resolució l'avaluació de la qual siga desfavorable, es motivarà, incloent junt amb la resolució l'informe emés perla CNEAI.

7.8. El termini de resolució serà de 6 mesos. Aquest termini s'interromprà durant el període d'avaluació per la CNEAI per un màxim de 3 mesos.

7.9. La Universitat d'Alacant, una vegada dictada la resolució definitiva, notificarà personalment a cada persona sol·licitant el resultat de l'avaluació obtinguda.

8. Normativa específica aplicable  
   
 La present convocatòria es regirà a més de l'indicat en aquesta convocatòria, pel que es disposa en:  
a) La disposició final vintena sisena de la Llei 22/2013, de 23 de desembre, de Pressupostos Generals de l'Estat per a l'any 2014.  
 b) El Reial decret 1086/1989, de 28 d'agost, sobre retribucions del professorat universitari.  
 c) El Reial decret 310/2019, de 26 d'abril, pel qual es regula el règim retributiu del personal investigador funcionari de les escales científiques dels organismes públics d'investigació de l'Administració General de l'Estat i es crea la Comissió Avaluadora de l'Acompliment de l'Activitat Científic-Tecnològica.  
 d) L'Ordre de 2 de desembre de 1994, per la qual s'estableix el procediment per a l'avaluació de l'activitat investigadora en desenvolupament del Reial decret 1086/1989, de 28 d'agost, sobre retribucions del professorat universitari (BOE núm. 289, de 3 de desembre de 1994).  
 e) L'Ordre CNU/1181/2019, de 3 de desembre, per la qual per la qual s'estableixen les bases comunes per a l'avaluació de l'activitat investigadora del personal investigador funcionari de les escales científiques dels organismes públics d'investigació de l'Administració General de l'Estat.

9. Recursos.

Contra la resolució definitiva es podrà presentar recurs de reposició davant de la Rectora de la Universitat d'Alacant en el termini d'un mes a comptar de l'endemà a aquell en què tinga lloc la seua notificació.

La Universitat d'Alacant traslladarà a la CNEAI les reclamacions presentades pel personal docent i investigador avaluat desfavorablement perque emeta informe. Posteriorment la Rectora de la Universitat d'Alacant dictarà la resolució administrativa que pose fi al recurs.

ANNEX II

BASES DE LA CONVOCATÒRIA D'AVALUACIÓDE L'ACTIVITAT INVESTIGADORA PER L'AVAP PER AL PDI CONTRACTAT PER TEMPS DETERMINAT

1. Objecte de la convocatòria.

El propòsit d'esta convocatòria és el de reconèixer els especials mèrits en l'activitat investigadora desenvolupada pel personal docent i investigador contractat per temps determinat en la Universitat d'Alacant. Aquest reconeixement no comportarà efectes retributius ni reducció de la càrrega docent.

2. Requisits de les persones sol·licitants.

2.1. Tindrà dret a sol·licitar l'avaluació de la seua activitat investigadora per l'Agència Valenciana d'Avaluació i Prospectiva (AVAP) el personal docent i investigador contractat de la Universitat d'Alacant, amb contracte en vigor a 31 de desembre del 2020 en les categories següents:

a) Professor/a ajudant doctor/a

b) Ajudant (LOU)\*\*

c) Professor/a associat/da \*\*

d) Professor/a visitant\*\*

e) Personal investigador contractat del “Programa Ramón y Cajal”

f) Personal investigador contractat del “Programa Juan de la Cierva”

g) Personal investigador contractat\*\*

\*\* Hauran d'acreditar estar en possessió del títol de doctor/a.

2.2. El personal docent i investigador contractat que es trobe en situació d'excedència forçosa, o en situació d'excedència voluntària prestant servicis en una universitat legalment reconeguda o en excedència per cura de fills o familiars, també podrà sotmetre a avaluació la seua activitat investigadora.

2.3. El personal docent i investigador abans mencionat haurà de trobar-se en qualsevol de les situacions següents:

a) Aquelles persones l'últim tram dels quals avaluat positivament acabe el 31 de desembre de 2014 o haguera acabat en anys anteriors.

b) Aquelles persones que mai s'hagen presentat anteriorment i complisquen un mínim de sis anys avaluables a 31 de desembre del 2020.

c) Aquelles persones qui no se'ls haguera reconegut el seu últim tram d'avaluació normal i aquest haguera acabat el 31 de desembre del 2017. Els sol·licitants que es troben en esta situació podran construir un nou període, de sis anys, amb algun dels anys ja avaluats negativament en l'últim tram d'investigació presentat i, almenys, tres anys posteriors a aquest. En cas d'avaluació negativa anterior de dues o més trams presentats conjuntament, el nou sexenni es formarà únicament amb anys propis de l'últim tram d'investigació.

2.4 El personal investigador que es trobe disfrutant de permisos de maternitat o paternitat, en situació excedència per a atendre l'atenció de filles, fills, o d'altres familiars en primer grau a càrrec seu, o en excedència per raó de violència de gènere prevista en l'article 89.1 del text refós de la Llei de l'Estatut Bàsic de l'Empleat Públic, aprovat per Reial Decret Legislatiu 5/2015, de 30 d'octubre, podran incloure en la seua sol·licitud d'avaluació de sexennis els anys -i les aportacions publicades en dites anys- durant els quals haja disfrutat del permís o romàs en la dita situació d'excedència.

2.5 Com a part d'una estratègia integral per a aconseguir la igualtat efectiva entre dones i hòmens i l'equitat i igualtat d'oportunitats, als efectes del còmput dels trams d'investigació per a l'avaluació de l'activitat científica i investigadora, aquelles persones que així ho desitgen i es troben en alguna de les situacions descrites en l'apartat anterior podran prorrogar l'últim sexenni viu un any per cada permís o excedència que hagen tingut. Estos permisos o situacions administratives d'excedència hauran d'haver tingut lloc en el període comprés entre l'1 de gener de 2015 i el 31 de desembre de 2020. La pròrroga del sexenni serà aplicable a l'últim sexenni viu.

3. Formalització de sol·licituds.

3.1. Les sol·licituds per a aquesta convocatòria d'ajudes es presentaran electrònicament a través de la eAdministració de la Universitat d’Alacant, a la que accedirà la persona sol·licitant a través del UA-Cloud

(<https://cvnet.cpd.ua.es/eadmua/Tramites>)

amb la seua clau d’acces o amb un certificat electrònic vàlid (e-Dni o ACCV).

3.2. Una vegada que s’haja accedit a la eAdministració es deurà seleccionar la opció de “SOL·LICITUD D’AJUDES AL PROGRAMA PROPI PER AL FOMENT DE LA I+D+I” dins del apartat “DOCENCIA I INVESTIGACIÓ”

En la pantalla de sol·licituds es deurà seleccionar la convocatòria EVALUACIÓ DE LA ACTIVITAT INVESTIGADORA PDI CONTRACTAT PER TEMPS DETERMINAT (SEXENNIS 2020 - AVAP) i s’haurà de emplenar el formulari electrònic així com aportar els documents exigits per la convocatòria i requerits en el formulari.

3.3. Finalitzat l’emplenament del formulari el/la sol·licitant realitzarà el tràmit de presentació telemàtica mitjançant la ordre “ENVIAR” i quedarà registrada, en aquest moment, la sol·licitud.

Només s'admetrà una sol·licitud per persona, i per això la generació posterior d’una nova sol·licitud anul·larà l’expedient de sol·licitud anterior i se tindrà en consideració només la última presentada.

En cas d'observar-se deficiències pel propi sol·licitant abans de la finalització del termini de sol·licitud haurà de formular nova sol·licitud que substituirà a l'anteriorment presentada.

3.4. No es tindran per presentades les sol·licituds que no segueixin l'indicat en aquest apartat i seran inadmeses.

En els casos en els quals a causa d'una fallada informàtica verificable en els servidors de la UA no resultés possible la presentació electrònica de la sol·licitud, s'admetrà la seua presentació en la forma prevista en l'article 16 de la llei 39/2015, d'1 d'octubre, de Procediment Administratiu Comú de les Administracions Públiques. Quan es produïsca una circumstància d'aquest tipus haurà d'informar de la fallada informàtica mitjançant correu electrònic a

[pvkqghh@kk.wj](mailto:pxjwfna@ow.tt)

abans que concloga el termini de presentació de sol·licitud acompanyant tota la documentació relativa a la sol·licitud.

3.5. Contingut del formulari

En el formulari la persona interessada indicarà per a cada període de sis anys sotmés a avaluació, les cinc aportacions que considere més rellevants.

S'entendrà per “aportació” qualsevol unitat classificable en algun dels criteris d'avaluació a què es remet l'apartat 6 de la present convocatòria. Cada aportació haurà d’incloure les dades que siguen necessàries per a la seua localització i identificació.

Les aportacions presentades hauran d'haver sigut publicades durant els anys per als que se sol·licita l'avaluació. No es tindran en compte publicacions “acceptades” però no publicades durant aquests anys.

En revistes, llibres o altres obres que comptin amb edició digital i impresa, les aportacions s'entendran publicades només quan hagin aparegut en aquest segon format.

Si la aportació al·legada consisteix en una patent, es requereix que haja sigut “concedida” en els anys per als que se sol·licita l’avaluació. No es tindran en compte patents “presentades” o “publicades” però no concedides durant eixos anys, i si escau, segons criteris específics de cada camp, en explotació. A més, s’haurà d’incorporar el fitxer pdf amb la concessió de la patent.

Cada aportació anirà acompanyada d'un “breu resum”, amb un màxim de 150 paraules, que continga els objectius i resultats més excel·lents de la investigació. Es podran substituir els resums individualitzats per un que es referisca a totes elles.

Així mateix, la persona sol·licitant haurà d'acompanyar els “indicis de qualitat” de la investigació, que podran consistir en:

1 - Rellevància científica del mitjà de difusió en què s'haja publicat cada aportació. En les disciplines en què existisquen criteris internacionals de qualitat de les publicacions estos seran referència inexcusable.

2 - Referències que altres autors o autores realitzen, en treballs publicats, a l'obra de la persona sol·licitant, que siguen indicatives de la importància de l'aportació o del seu impacte en l'àrea.

3 - Apreciació, expressada succintament, de la pròpia persona interessada sobre la contribució de la seua obra al progrés del coneixement, així com de l’interès i creativitat de l'aportació.

4 - Dades sobre l'explotació de patents o models d'utilitat.

5 - Ressenyes en revistes especialitzades.

En el cas que les aportacions foren fruit d'una obra col·lectiva, cada autor o autora podrà incorporar la referida investigació en el seu currículum, fent menció expressa en els corresponents resums de l'abast de la seua contribució personal al treball col·lectiu.

Cada sol·licitant podrà incloure fins a dues aportacions substitutòries degudament referenciades i identificades com a tals, que puguin reemplaçar a sengles de les presentades en primer terme i que el procés d'avaluació pugui considerar de qualitat insuficient per aconseguir la puntuació mínima requerida.

3.6. Documentació addicional

a) Currículum vitae complet.

Es recomana que el currículum vítae inclogui exclusivament les activitats d'investigació, desenvolupament i innovació. Així mateix, es recomana que s'aporti el «DOI» (digital object identifier) de les publicacions que en disposin.

b) Full de servicis de data posterior al de publicació d’aquesta convocatòria relativa al període de què se sol·licita avaluació, en el qual conste el règim de dedicació de la persona sol·licitant durant el dit període.

c) Si la investigació s'ha realitzat en un centre que no figura en la «fulla de serveis», haurà d'adjuntar-se una còpia dels contractes, nomenaments, credencials de becari o documents fefaents similars, “vida laboral” o certificacions de l’efectiva execució d’aquests contractes o beques, i que incloguin període de temps, la categoria professional i règim de dedicació. Deurà en tot caso tractar-se d'un centre docent superior o l'activitat primordial del qual i regular sigui la investigació. Deurà en tot cas tractar-se d'un centre docent superior o l'activitat primordial del qual i regular siga la investigació. Els anys a avaluar s'entenen per anys naturals complets (de l'1 de gener a 31 de desembre), únicament les fraccions anuals iguals o superiors a vuit mesos es computaran com a any natural.

d) La Universitat d'Alacant podrà sol·licitar en qualsevol moment del procediment administratiu els documents originals a partir dels quals es van generar els arxius electrònics incorporats a la sol·licitud, amb la finalitat de contrastar la seua validesa i concordança. La UA es reserva el dret d'actuar legalment contra els qui modificaren o alteraren aquells documents originals que generen els arxius inclosos en la sol·licitud.

3.7. Les dades de caràcter personal arreplegades en la sol·licitud quedaran sotmesos a la protecció establida per la Llei de Protecció de dades de caràcter personal.

3.8. Les persones interessades podran dirigir-se a la Unitat de Projectes Públics d’I+D i Beques d'Investigació de la Universitat d'Alacant

[sxziymi@py.cg](mailto:vmakxjk@vt.xn)

per a formular qualsevol consulta relacionada amb aquesta convocatòria.

En el següent enllaç es proporciona informació al voltant de la convocatòria i seguiment d’aquesta

<https://sgp.ua.es/va/gestion-pdi/pdi/meritos/unitat-de-gestio-de-pdi-reconeixement-de-merits.html>

4. Termini de presentació de les sol·licituds.

4.1. El termini de presentació de sol·licituds començarà a comptar el 11 de gener de 2021 i finalitzarà el 31 de gener de 2021.

Si la documentació aportada fora incompleta o presentés errors esmenables es requerirà a través de la eAdministració, per l'expedient de la seua sol·licitud, perquè en el termini de 10 dies esmenin la falta o acompanyen els documents preceptius, amb advertiment que, si no ho feren, se'ls tindrà per desistits de la seua sol·licitud, d'acord amb l'establert en l'article 68 de la Llei 39/2015, d'1 d'octubre, del Procediment Administratiu Comú de les Administracions públiques, i amb els efectes previstos en l'article 21.1 de l’esmentada Llei.

5. Instrucció del procediment.

5.1. Correspon a la Universitatd'Alacant instruir el procediment d'avaluació de l'activitat investigadora.

5.2. Per a exercir la seua comesa, la Universitatd'Alacant ha firmat un Conveni de comanda d'avaluació amb l'Agència Valenciana d'Avaluació i Prospectiva (AVAP).

5.3. En el procés es tindran en compte exclusivament els documents presentats amb la sol·licitud, pel que es prescindirà del tràmit d'audiència, de conformitat amb el que estableix l'article 82.4 de la Llei 39/2015, d’1 d’octubre.

5.4. La Universitat d'Alacant enviarà a l'AVAP per a la seua avaluació exclusivament aquelles sol·licituds que complisquen els requisits establits a aquesta convocatòria i a la normativa de referència.

6. Criteris d'avaluació.

Els criteris d'avaluació de la convocatòria de 2020 es regiran pels criteris específics d'avaluació aprovats per Resolució de 30 d'octubre de 2020 de la Comissió Nacional Avaluadora de l'Activitat Investigadora (CNEAI).

7. Procediment d'avaluació.

7.1. L'AVAP adscriurà les sol·licituds a un determinat camp científic, a través dels què s'articula l'assessorament de la comunitat científica, per a procedir a la seua avaluació. Únicament a l'efecte de classificació dels expedients, les persones sol·licitants podran indicar el camp o camps científics on suggereixen que siga avaluada la seua labor investigadora. Aquesta indicació no vincularà a l'òrgan avaluador per a l'adscripció definitiva de les sol·licituds.

7.2. L'AVAP sol·licitarà als Comités Assessors un juí tècnic, d'acord amb els criteris d'avaluació, sobre l'obra aportada per la persona sol·licitant en el currículum vitae abreviat, dins del context definit en el currículum vitae complet.

7.3. En el cas que l'AVAP ho considere oportú, podrà requerir de la persona sol·licitant, bé a través de la Universitatd'Alacant o bé directament, la remissió d'una còpia d'alguna o de totes les aportacions relacionades en el seu currículum vitae.

7.4. L'informe tècnic de l'obra sotmesa a avaluació s'expressarà en termes numèrics de zero a deu, sent necessari un mínim de sis punts per a obtindre una avaluació positiva en un tram de sis anys.

En el cas de les avaluacions úniques (activitat investigadora desenvolupada fins al 31 de desembre de 1988), el juí tècnic s'expressarà en termes numèrics de zero fins al número que resulte de multiplicar per deu el nombre de trams sol·licitats. En aquest supòsit, el nombre de trams avaluats positivament serà igual al nombre enter que resulte de dividir per sis la puntuació total assignada.

7.5. L'AVAP establirà l'avaluació individual a la vista de les qualificacions emeses pels Comitès, assegurant, en tot cas, l'aplicació dels criteris a què es refereix l'apartat 6 d'aquesta convocatòria.

7.6. L'AVAP es compromet al tractament de les dades de caràcter personal que representa aquesta avaluació de conformitat amb els requeriments de la normativa en matèria de protecció de dades. El personal docent i investigador que presente sol·licituds en aquesta convocatòria s'entendrà que presten el seu consentiment per a la cessió de dades a l'AVAP.

7.7. L'AVAP, al terme del procés d'avaluació, remetrà el resultat a la Universitatd'Alacant, qui a la vista dels mateixos dictarà una resolució definitiva, que haurà d'indicar el caràcter favorable o desfavorable de l'informe. La resolució l'avaluació de la qual siga desfavorable, es motivarà, incloent junt amb la resolució l'informe emès per l'AVAP.

8. Resolució

8.1. El termini de resolució serà de 6 mesos. Aquest termini s'interromprà durant 3 mesos màxim durant el procés d'avaluació de la AVAP.

8.2.La Universitatd'Alacant, una vegada dictada la resolució definitiva, notificarà personalment a cada persona sol·licitant el resultat de l'avaluació obtinguda.

9. Recursos.

Contra la resolució definitiva es podrà presentar recurs de reposició davant de la Rectora de la Universitat d'Alacant en el termini d'un mes a comptar de l'endemà a aquell en què tinga lloc la seua notificació. La Universitat d'Alacant donarà trasllat a l'AVAP de les reclamacions presentades perque emeta informe. Posteriorment la Rectora de la Universitat d'Alacant dictarà la resolució administrativa que pose fi al recurs.





[Carretera Sant Vicent del Raspeig s/n  
03169 Sant Vicent del Raspeig - Alacant  
 Tel. 84 560 6279 - Fax 13 024 1775](https://www.google.es/maps/@78.783230,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12563&trk=tyah&trkInfo=tarId%0R5715437402553%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)